Bani Kinanah

Bani Kinanah () adolah salah satu kabilah gadang banso Arab nan banyak manetap di Hijaz dan Tihamah, di wilayah baraik Arab Saudi. Dari Bani Kinanah iku turun banyak suku-suku Arab lainnyo, di antaronyo adolah Bani Quraisy nan marupoan suku asa Nabi Muhammad.

Tokoh nan manurunan kabilah ko banamo Kinanah bin Khuzaimah bin Mudrikah bin Ilyas bin Mudhar, iyolah salah surang katurunan dari Bani Mudhar, dari Bani Adnan. Kinanah bin Khuzaimah punyo banyak katurunan, namun nan acok disabuik adolah Al-Nadhar, Malik, Milkan, Amir, Amru, dan Abdul Manat.

Cabang-cabang katurunan Bani Kinanah adolah sabagai barikuik:
 An-Nadhar
 Quraisy
 Malik
 Tsa'labah bin al-Harits
 Firas bin Ghanam
 Mukhdadj bin Amir
 Fukaim bin Adi bin Amir
 Milkan
 Amir
 Al-Kain
 Amru
 Abdi Manat
 Ghifar
 Bakr
 Du'il
 Laits
 Bal Harits
 Mudlidj
 Damra bin Bakr
Salain katurunan An-Nadhar nan sacaro kusuih disabuik Bani Quraisy, sadonyo katurunan nan lain sacaro umum disabuik jo namo Bani Kinanah.

Pado maso pra-Islam, puak-puak Bani Kinanah manatap di sakita kota Makkah; sajak dari Tihamah di barat dayo babateh jo Bani Hudzail, inggo timur lauik babateh jo Bani Asad bin Khuzaimah. Pado maso awa panyebaran agamo Islam, Bani Kinanah dipakiroan turuik bagabuang dalam pasukan-pasukan nan dibantuak dek Umar bin Khaththab, dan taseba ka babagai wilayah kakhalifahan. Banyak di antaronyo nan pindah ka Masia tarutamo pado abaik ka-6 Hijriah, sainggo Masia pun mandapek namo sabuikan Ardh Kinanah (أرض كنانة), 'tanah suku Kinanah'.

Daftar tokoh 
 Abu Thufail al-Laitsi, sahabik Nabi nan wafaik paliang akia
 Abul Aswad ad-Du'ali, panggagas awa tata bahaso Arab 
 Al-Jahiz Abu Utsman bin Bahar al-Bashri, sastrawan Arab 
 Badruddin bin Jama'ah, ulama dan qadi di Syam dan Masia
 Ibnu Hajar al-Asqalani, ulama dan ahli hadits
 Nashr bin Ashim al-Laitsi, ahli fikih dan bahaso Arab

Caliak pulo 
 Arab pra-Islam

Rujuakan 

Arabia
Sijarah Islam